**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 02 /08/2024**

**Αριθ. Πρωτ. 15343**

**ΑΠΟΣΠΑΣΜΑ**

# Από το πρακτικό της αριθμ. 27ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **288**

**Έγκριση του 3ου Ανακεφαλαιωτικού πίνακα εργασιών , καθώς 3ου Π.Κ.Τ.Μ.Ν.Ε. για την κατασκευή του έργου: «Ανάδειξη Ιστορικού Χώρου Αγίας Παρασκευής και οδού πρόσβασης (Γιαννούτσου)».**

Στη Λιβαδειά σήμερα 30η Ιουλίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14766/26-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος

2. Καφρίτσας Δημήτριος -αν/κο μελ. Κ. Τουμαρά Βασιλείου- (προσήλθε στο 6ο Θ.Η.Δ.)

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη(προσήλθε στο 8ο Θ.Η.Δ.)

6. Μίχας Δημήτριος

7.Ταγκαλέγκας Ιωάννης (αποχώρησε στο 6ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε υπόψη των μελών το υπ΄αριθμ. 14276/19-07-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

***Α. ΙΣΤΟΡΙΚΟ ΕΡΓΟΥ*** *:*

*Το έργο χρηματοδοτείται από το πρόγραμμα ΑΝΤΩΝΗΣ ΤΡΙΤΣΗΣ στον άξονα προτεραιότητας «Παιδεία, Πολιτισμός, Τουρισμός και Αθλητισμός» με τίτλο «Ελλάδα 1821-Ελλάδα 2021» και σύμφωνα με την με αριθμό 3020/15.05.2021 απόφαση του Αναπληρωτή Υπουργού Εσωτερικών για την ένταξη του στο παραπάνω αναφερόμενο πρόγραμμα χρηματοδότησης. Η χρηματοδότηση της ανωτέρω πράξης με το ποσό των 1.196.650,00 € θα γίνει μέσω επενδυτικού δανείου του Ταμείου Παρακαταθηκών & Δανείων και αποπληρώνεται από πόρους του προγράμματος Δημοσίων Επενδύσεων (Π.Δ.Ε) Του Υπουργείου Εσωτερικών.*

*Η με αριθμό 94/2020 μελέτη του έργου συντάχθηκε από την τεχνική Υπηρεσία του Δήμου Λεβαδέων με προϋπολογισμό 1.196.650,00 € (Με Φ.Π.Α) και εγκρίθηκε με την 336/2020 (ΑΔΑ:6BFYVLH-O51) αποφαση της Οικονομικής Επιτροπής του Δήμου Λεβαδέων.*

*Με την με αριθμό* ***316/2021*** *απόφαση της Οικονομικής Επιτροπής εγκρίθηκε η διενέργεια ηλεκτρονικού διαγωνισμού του έργου η οποία αναρτήθηκε στο Κ.Η.Μ.ΔΗ.Σ με κωδικό 21PROC009639500 2021-12-01 Με την με αριθμό 218/2021 (ΑΔΑ:97ΑΣΩΛΗ-ΚΒΞ) συγκροτήθηκε η επιτροπή διαγωνισμού .*

*Στον μειοδοτικό διαγωνισμό που έγινε στις 18/01/2022 μειοδότης ανεδείχθη η ΦΩΤΟΝΙΟ ΕΝΕΡΓΕΙΑΚΗ ΜΕΠΕ με ποσοστό έκπτωσης 30,51% στις τιμές του τιμολογίου της μελέτης Με την απόφαση 18/2022 (ΑΔΑ: ΨΓ22ΩΛΗ-ΤΗ6) η παραπάνω προσφορά χαρακτηρίστηκε ως ασυνήθιστα χαμηλή και ζητήθηκε μέσω Ε.Σ.Η.ΔΗ.Σ η υποβολή τεκμηρίωσης της. Με την με αριθμό 39/2022 απόφαση της Ο.Ε. εγκρίθηκε το πρακτικό ΙΙ Με την 78/2022 απόφαση της Ο.Ε κατακυρώθηκε το αποτέλεσμα της δημοπρασίας στον παραπάνω αναφερόμενο Οικονομικό Φορέα «ΦΩΤΟΝΙΟ ΕΝΕΡΓΕΙΑΚΗ ΜΕΠΕ» με εκπτωση 30,51% Με το με αριθμό 69924/18-04-2022 έγγραφο της Αποκ. Διοίκησης Θεσσαλίας Στερεάς Ελλάδας η απόφαση της 78/2022 της Ο.Ε χαρακτηρίζεται νόμιμος .*

*Στις 07/06/2022 υπεγράφη η σύμβαση κατασκευής του εν λόγω έργου και για ποσό 834.435,97 € με Φ.Π.Α μεταξύ του Δημάρχου Λεβαδέων & της αναδόχου εταιρείας .*

*Η προθεσμία του έργου είναι 15 μήνες όπως ορίζεται στην παραπάνω σύμβαση , με χρόνο περαίωσης την 7-09-2023 .*

*Με την υπ αριθμό 225 / 18-10-2023 Απόφαση της Δ.Ε. εγκρίθηκε η 1η παράταση προθεσμίας περαίωσης των εργασιών , έως την 31-03-2021.*

*Με την υπ αριθμό 76 / 27-03-2024 Απόφαση της Δ.Ε. εγκρίθηκε η 2η παράταση προθεσμίας περαίωσης των εργασιών , έως την 30-07-2024.*

***Β. ΠΕΡΙΓΡΑΦΗ ΤΟΥ ΕΡΓΟΥ :***

*Αντικείμενο της παρούσας εργολαβίας είναι η ανακατασκευή των πεζοδρομίων της οδού Γιαννούτσου και η διαμόρφωση του περιβάλλοντος χώρου της Αγίας Παρασκευής σύμφωνα με τα σχέδια της μελέτης του έργου που εχει εκπονήσει η Τεχνική Υπηρεσία Του Δήμου Λεβαδέων .*

*3.* ***ΛΟΓΟΙ ΠΟΥ ΥΠΕΒΑΛΑΝ ΤΗ ΣΥΝΤΑΞΗ ΤΟΥ 3ου ΑΠΕ***

***Ο 3Ος Ανακεφαλαιωτικός πίνακας συντάχθηκε*** *για να συμπεριλάβει :*

* *Την κάλυψη αυξομειώσεων των εργασιών της (αρχικής σύμβασης ) , όπως έχουν προκύψει κατά τη διάρκεια εκτέλεσης του έργου , εφόσον κρίνονται απαραίτητες για την άρτια ολοκλήρωση του έργου, καθώς και*
* *για να συμπεριλάβει τρεις (3) νέες εργασίες που περιλαμβάνεται στο προς έγκριση 3ο Π.Κ.Τ.Μ.Ν.Ε. του 3ου Α.Π.Ε. της (αρχικής σύμβασης) , οι οποίες δεν μπορούν τεχνικά και οικονομικά να διαχωρισθούν από την Κύρια Σύμβαση, εφόσον κρίνονται απαραίτητες για την άρτια ολοκλήρωση του έργου .*

*Οι προτεινόμενες νέες εργασίες περιλαμβάνονται στο προς έγκριση 3ο Π.Κ.Τ.Μ.Ν.Ε. , που συνοδεύει τον 3ο ΑΠΕ (αρχικής σύμβασης) και αφορούν την ομάδα 1.3 : Επιστρώσεις Επενδύσεις και είναι οι κάτωθι :*

*3ΝΤ.1 : Υδροβολή μέσης και χαμηλής πίεσης , Αναθεωρείται με το άρθρο ΟΙΚ 7931*

*3ΝΤ.2 : Αρμολογήματα όψεων υφιστάμενων τοιχοδομών κατεργασμένων όψεων λιθοδομών , Αναθεωρείται με το άρθρο ΟΙΚ 7102*

*3ΝΤ.3 : Ικριώματα σιδηρά σωληνωτά , Αναθεωρείται με το άρθρο ΟΙΚ 2303*

***4. ΠΡΟΤΕΙΝΟΜΕΝΗ ΔΑΠΑΝΗ 3ου ΑΠΕ - ΟΙΚΟΝΟΜΙΚΑ ΣΤΟΙΧΕΙΑ***

*Ο παρών 3ος Ανακεφαλαιωτικός Πίνακας Εργασιών συντάχθηκε βάσει των διατάξεων του άρθρου 156 (παρ.2 και 3(α)) του Ν.4412/2016 .*

*Ο παρόν 3ος Ανακεφαλαιωτικός Πίνακας Εργασιών συντάχθηκε σε ισοζύγιο με το ποσό της σύμβασης , δηλαδή είναι συνολικής δαπάνης 834.435,97 € εκ των οποίων 672.932,23 € για εργασίες και 161.503,74 € για ΦΠΑ.*

*Η δαπάνη που προέκυψε από την(αυξομείωση των ποσοτήτων των συμβατικών εργασιών , καθώς και τη δαπάνη των νέων εργασιών) είναι ποσού 85.453,81 € η οποία καλύπτεται με ανάλωση μέρους των απρόβλεπτων δαπανών της αρχικής σύμβασης, με αδιάθετο ποσό απροβλέπτων (86.748,46 – 85.453,81 ) € = 1.294,65 € .*

*Με τον παρόντα 3ο Ανακεφαλαιωτικό Πίνακα Εργασιών δεν γίνεται χρήση των επί έλασσον δαπανών της αρχικής σύμβασης .*

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Με τον παρόντα 3ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.*
* *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Η Διευθύνουσα Υπηρεσία εισηγείται :*

*την έγκριση του 3oυ Ανακεφαλαιωτικού πίνακα εργασιών ,καθώς και την έγκριση του 3ου Π.Κ.Τ.Μ.Ν.Ε. του έργου «Ανάδειξη Ιστορικού Χώρου Αγίας Παρασκευής και οδού πρόσβασης (Γιαννούτσου)».*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Το με αρ.πρωτ. 14276/19.07.2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Τον 3ο Ανακεφαλαιωτικό πίνακα εργασιών και τον 3ο Π.Κ.Τ.Μ.Ν.Ε. του έργου «Ανάδειξη Ιστορικού Χώρου Αγίας Παρασκευής και οδού πρόσβασης (Γιαννούτσου)» , που είχε διανεμηθεί.

1. -Την αιτιολογική έκθεση που συνοδεύει τον 3ο Α.Π.Ε που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 3ο Ανακεφαλαιωτικό Πίνακα Εργασιών καθώς και τον 3υ ΠΚΤΜΝΕ του έργου:«Ανάδειξη Ιστορικού Χώρου Αγίας Παρασκευής και οδού πρόσβασης (Γιαννούτσου)» , ο οποίος είναι συνολικής δαπάνης 834.435,97 € εκ των οποίων 672.932,23 € για εργασίες και 161.503,74 € για ΦΠΑ.

ο οποίος συντάχθηκε σε ισοζύγιο με το ποσό της σύμβασης.

**Η παρούσα απόφαση πήρε αριθμό 288/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3.Καφρίτσας Δημήτριος

4. Μίχας Δημήτριος .

ΠΙΣΤΟ ΑΠΟΣΠΑΣΜΑ

Λιβαδειά 02 -08-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ